cyanic-selkie/wikianc huggingface dataset:
హాంగ్‌కాంగ్
విద్య
హాంగ్ కాంగ్ విద్యావిధానం పూర్తిగా ఇంగ్లాండ్ విద్యావిధానాన్ని అనుసరిస్తూ ఉండేది. " మదర్ టంగ్ ఇంస్ట్రక్షన్ " (చైనా భాష: 母語教學 ) పేరుతో అంత్ర్జాతీయ విద్యావిధాన్నన్ని ప్రభుత్వం నిర్వహిస్తున్నప్పటికీ కాంటోనీస్ ఇంస్ట్రక్షన్ చైనా, ఆంగ్ల లిపితో బోధించబడుతుంది. మాధ్యమిక పాఠశాలలలో రెండు భాషలు, మూడుభాషలను మాట్లాడే శక్తి కలవారు తప్పనిసరి. అలాగే మాండరిన్- భాష విద్య కూడా అభివృద్ధి చెందుతుంది." ది ఇంట్జర్నేషనల్ స్టూడెంట్ అసెస్మెంట్ హాంగ్ కాంగ్ విధ్యావిధానం ప్రపంచంలో రెండవ స్థాయిలో ఉందని ధృవీకరించింది. హాంగ్ కాంగ్ ప్రభుత్వ పాఠశాలలను ఎజుకేషన్ బ్యూరో నిర్వహిస్తుంది. ఈ విద్యావిధానం తప్పనిసరికాని మూడు సంవత్సరముల కిండర్‍గార్డెన్ విధ్యాభ్యాసం తరువాత తప్పనిసరి అయిన ఆరుసంవత్సరాల ప్రాథమిక విధ్యాభ్యాసం తరువాత తప్పనిసరి అయిన మూడు సంవత్సరాల జూనియర్ సెకండరీ విధ్యాభ్యాసం తరువాత తప్పనిసరికాని రెండుసంత్సరాల సీనియర్ సెకండరీ విధ్య తరువాత హాంగ్ కాంగ్ సర్టొఫికేట్ ఆఫ్ ఎజ్యుకేషన్ పరీక్షలు తరువాత రెండుసంవత్సరాల మెట్రిక్యులేషన్ కోర్స్ తరువాత హాంగ్ కాంగ్ అడ్వంస్ లెవల్ పరీక్షలు ఉంటాయి. 2009 లో సరొకొత్త సీనియర్ సెకండరీ అకాడమిక్ స్ట్రక్చర్, కరికులం ప్రవేశపెట్టబడింది. ఈ విధానం విద్యార్ధులందరూ తప్పనిసరిగా మూడు సంవత్సరముల జూనియర్ తరువాత మూడు సంవత్సరాల సీనియర్ సెకండరీ ఎజ్యుకేషన్ ఉంటాయి. కొత్త విద్యావిధానంలో ఒకేఒక పబ్లిక్ ఎగ్జామినేషన్ ఉంటుంది. దీనిని " హాంగ్ కాంగ్ డిప్లొమా ఆఫ్ సెకండరీ ఎజ్యుకేషన్ అంటారు.
హాంగ్ కాంగ్‍లో తొమ్మిది ప్రభుత్వ విశ్వవిద్యాలయాలు ఉన్నాయి. హాంగ్ కాంగ్‍లోని చాలా పురాతనమైన విశ్వవిద్యాలయం 1911 లో స్థాపించబడిన " యూనివర్శిటీ ఆఫ్ హాంగ్ కాంగ్ ". అండర్ గ్రాజ్యుయేట్ చదువుల ప్రవేశానికి ఉన్న పోటీ విద్యార్థులను భయాందోళనకు గురిచేస్తుంది. ఉన్నత విద్యలకు సంవత్సర విద్యార్థుల ప్రవేశ స్థానాలు పరిమితంగా ఉండడం ఇందుకు ప్రధాన కారణం. ప్రత్యేకంగా కొన్ని వృత్తి విద్యా స్థానాలు కొన్ని ప్రత్యేక ప్రదేశ విద్యాసంస్థలకు లభించడం ఒక సమస్య. కొన్ని విద్యలను కొన్ని ప్రత్యేక ప్రాంతంలో ఉన్న సంస్థలు మాత్రమే అందిస్తున్నాయి. ఈ ప్రాంతంలో వైద్య విద్యను రెండు విద్యాసంస్థలు మాత్రమే అందిస్తున్నాయి. యూనివర్శిటీ ఆఫ్ హాంగ్ కాంగ్ " ది లికా షింగ్ ఫాకల్టీ ఆఫ్ మెడిసిన్ " విద్యను అందిస్తుంది. వైద్య విద్యను అందిస్తున్న రెండవ విద్యా సంస్థ " ది ఫేకల్టీ ఆఫ్ మెడిసిన్ ఆఫ్ ది చైనీస్ య్జునివర్శిటీ ఆఫ్ హాంగ్ కాంగ్ ". హాంగ్ కాంగ్‍లో ప్రభుత్వ విద్యాలయాలలో ఉన్నత విద్యను అభ్యసించే అవకాశం లేనివారికి అనేక ప్రైవేట్ విద్యా సంస్థలు ఉన్నత డిప్లొమా, సంబంధిత డిగ్రీ విద్యను అందిస్తున్నాయి. ఈ సంస్థలలో ప్రతిభ చూపిన వారిలో కొందరు ప్రభుత్వ విశవిద్యాలయాలలో విద్యాభ్యాసం చేసే అవకాశాన్ని అందుకుంటున్నరు.
ఆరోగ్య సంరక్షణ
ఎస్ ఏ ఆర్ లో రెండు వైద్యకళాశాలలు ఉన్నాయి. ఒకటి " చైనీస్ యూనివర్సిటీ ఆఫ్ హాంగ్ కాంగ్" అలాగే రెండవది హాంగ్ కాంగ్ యూనివర్శిటీలో ఉంది. రెండు ప్రభుత్వరంగ ఆసుపత్రులతో బలమైన సంబంధాలు కలిగి ఉంది. పోస్ట్ గ్రాజ్యుయేషన్ విద్యలకు హాంగ్ కాంగ్‍లో ఉన్న గౌరవం కారణంగా సంప్రదాయకంగా హాంగ్ కాంగ్ డాక్టర్లు అదనంగా చదువులను కొనసాగించడానికి విదేశాలవైపు దృష్టిసాగిస్తుంటారు. అనేకమంది ది ఎం ఆర్ సి పి, (యుకె), ది ఎం ఆర్ సి ఎస్ (యు కె) వంటి బ్రిటిష్ రాయల్ కాలేజ్ ఎగ్జాంస్‍కు హాజరౌతుంటారు. ఏది ఏమైనప్పటికీ హాంగ్ కాంగ్ తమ స్వంత పోస్ట్ గ్రాజ్యుయేషన్ మెడికల్ ఇంస్టిట్యూషన్లను అభివృద్ధి చేస్తుంది. ప్రత్యేకంగా హాంగ్ కాంగ్ లో "దిఅకాడమీ ఆఫ్ మెడిసిన్ క్రమంగా పోస్ట్‍గ్రాడ్యుయేట్ మెడికల్ ట్రైనింగ్ బాధ్యతలను తీసుకుంది. 2003 లో సార్స్ విజృంభణ తరువాత హాంగ్ కాంగ్ ఆరోగ్యసంరక్షణ విధానం, ఆరోగ్యసంరక్షణా కేంద్రాల ఏర్పాటు తప్పక హాంగ్ కాంగ్ ప్రజలకు మేలు చేస్తుంది.
2011 నాటికి ప్రధాన చైనా భూమి నుండి తల్లులు హాంగ్ కాంగ్‍లో నివసించడానికి ప్రభుత్వ అనుమతి పొందడంతో నగరంలోని ప్రభుత్వ, ప్రైవేటు హాస్పిటల్ వార్డులు గదులు అన్నీ నిండి పోతున్న కారణంగా నగరంలోని గర్భవతులకు ప్రసవకాలంలో ఆసుపత్రులలో అవసరమైన పడకలు , రొటీన్ చెకప్పులు వంటి వైద్యపరమైన వసతులు లభించ లేదని ప్రజలు తమ ఆవేదనను వెలిబుచ్చుతున్నారు. 2001-2010 మధ్యకాలంలో వైద్యసిబ్బందికి పెరిగిన పనిభారం, వైద్యపరమైన పొరపాట్లు, వైద్యపరమైన ఆపదలు ప్రధాన రిపబ్లిక్ చైనా వార్తా పత్రికలలో ప్రధాన వార్తలుగా వెలువడుతుంటాయి.
సంస్కృతి
హాంగ్ కాంగ్ తరచుగా "ఈస్ట్ మీట్స్ వెస్ట్" (తూర్పు పడమరల కలయిక) అని వర్ణించబడుతుంది. ఈ ప్రదేశంలో చైనీస్ సాంస్కృతిక మూలాలు బ్రిటిష్ కాలనీ కాలంలో పశిమదేశ సంస్కృతితో ప్రభావితం కావడమే ఇందుకు ప్రధాన కారణం. హాంగ్ కాంగ్ ప్రజలు ఆధునిక జీవనరీతిని చైనాసంప్రదాయాలతో ముడివేసి జీవించడంలో సమతుల్యం సాధించారు. హాంగ్ కాంగ్ ప్రజలు అతి ఖరీదైన బృహత్తర నిర్మాణాలలో సైతం " ఫెంఘ్ షుయ్ " (చైనా వాస్తుసంప్రదాయం ) తీవ్రంగా పాటిస్తుంటారు. భవన నిర్మాణానికి ముందు వారు ఫెంఘ్ షుయ్ నిపుణులను నియమించి వారి సలహాసంప్రదింపులు తీసుకుంటారు. వారు తరచుగా వారి వ్యాపార అభివృద్ధికి, పతనానికి ఫెంఘ్ షుయ్ కారణమౌతుందని విశ్వసిస్తారు. వారి విశ్వాసాలలో భాగంపంచుకునే మరొక వస్తువు " బా క్వా " అద్దాలు. వారి ఈ అద్దాలను ఇప్పటికీ దెయాల దృష్టి మరల్చడానికి వారి బృహత్తర భవనాలలో సైతం వాడుతుంటారు. అలాగే వారు 4 వ నంబర్ చోటు చేసుకున్న భవనాలను కొనుగోలు చేయడం, అద్దెకు తీసుకోవడం వంటివి నివారిస్తారు. వారి భాషలలో ఒకటైన కాంటనీస్ భాషలో ఇటువంటి పదానికి " మరణం " అని అర్ధం ఉండడమే ఇందుకు కారణం. తూర్పు, పడమర భావాలు వారి వంటలలో కూడా ప్రతిఫలిస్తుంది. డిం సం, హాట్ పాట్, ఫాస్ట్ ఫుడ్ రెస్టారెంట్లలో హ్యూచ్యూ వంటకాలు చోటుచేసుకుంటాయి.
హాంగ్ కాంగ్ అంతర్జాతీయ వ్యాపార కేంద్రంగా, పర్యాటక ఆకర్షణ కేంద్రంగా గుర్తింపు పొందింది.1960 - 1970 లో హాంగ్ కాంగ్ మార్షల్ ఆర్ట్స్ చిత్రమిర్మాణం ప్రపంచవ్యాప్తంగా అత్యంత ప్రజాదరణ పొందింది. పలు హాలివుడ్ కాళాకారులు, అంత్ర్జాతీయ ఖ్యాతిగాంచిన నటీనటులు, మార్షల్ ఆర్ట్స్ కళాకారులను హాంగ్ కాంగ్ చిత్రపరిశ్రమ అంతర్జాతీయ చిత్రసీమకు కానుకగా సమర్పించింది. బ్రూస్‍లీ, జాకీచాన్, చౌ యున్- ఫట్, మైకేల్ యాహ్, మేగీ చుంగ్, జెట్‍లీ.ఏ వంటి ప్రముఖనటులు హాంగ్ కాంగ్ చిత్రసీమ నుండి హాలీవుడ్‍లో ప్రవేశించారు. అనేక హాంగ్ కాంగ్ నిర్మాతలు హాలీవుడ్‍లో అత్యంత కీర్తిని సంపాదించారు. జాన్ వూ, వాంగ్ కార్-వై, స్టిఫెన్ చౌ వంటి ప్రముఖులు వారిలో కొందరు. హోమ్‍గ్రోన్ చిత్రాలు చుంగ్‍కింగ్ ఎక్స్‍ప్రెస్, ఇన్‍ఫర్నల్ అఫెయిర్స్, షోల్ ఇన్ సాకర్, రంబుల్ ఇన్ ది బ్రోక్స్, ఇన్ ది మూడ్ ఫర్ లవ్, ఎకోస్ ఆఫ్ రైన్‍భో వటివి అంత్ర్జాతీయ గుర్తింపును పొందాయి. కాంటోపాప్ సంగీతానికి హాంగ్ కాంగ్ ప్రముఖ కేంద్రం. ఈ సంగీతం ఇతర చైనా సంగీతాలను అలాగే పశ్చిమదేశాల సంగీతం మీద ప్రభావం చూపి అధికమైన అభిమానులను సంపాదించింది.
హాంగ్ కాంగ్ " హెర్టేజ్ మ్యూజియం" " ది హాంగ్ కాంగ్ మ్యూజియం ఆఫ్ ఆర్ట్స్ ", " ది హాంగ్ కాంగ్ అకాడమీ ఫర్ పర్ఫార్మింగ్ ఆర్ట్స్, హాంగ్ కాంగ్ ఫిల్‍హార్మోనిక్ ఆర్కెస్ట్రా వంటి హాంగ్ కాంగ్ సంస్కృతికి హాంగ్ కాంగ్ ప్రభుత్వం సహాయసహకారాలు అందిస్తుంది. " ది గవర్నమెంట్ లీషర్ అండ్ కల్చరల్ సర్వీస్ డిపార్ట్‍మెంట్ సబ్సిడీస్ అండ్ స్పాంసర్స్ ఇంటర్నేషనల్ పర్ఫార్మర్స్ వంటివి హాంగ్ కాంగ్‍కు తీసుకురాబడ్డాఆయి. అనేక అంతర్జాతీయ సాంస్కృతిక కార్యక్రమాలు ప్రభుత్వం, సలహాదారులు, ప్రైవేట్ సంస్థలు చేత నిర్వహించబడుతున్నాయి.
హాంగ్ కాంగ్ పునరుత్తేజకరమైన, పోటీ ప్రధానమైన క్రీడల అవకాశాలను తన భూపరిమితులను అధిగమించి అందిస్తుంది. హాంగ్ కాంగ్ ఒలింపిక్, ఆశియన్ క్రీడలలో తన ప్రతినిధులను పాల్గొనడానికి పంపింది. 2008 లో ఒలింపిక్ క్రీడలలో " ఈక్విస్ట్రియన్ మెక్‍ఫర్సన్ స్టేడియం " ఆహుతులకు ఆతిథ్యం ఇచ్చింది. హాంగ్ కాంఫ్ నిటారుగా ఉండి ఎత్తైన ప్రదేశం పర్వాతారోహకులను ఆకర్షిస్తాయి అలాగే కఠినమైన సముద్రతీరాలు ఈతగాళ్ళను ఆకర్షిస్తున్నాయి.
నిర్మాణశైలి
గణాంకాలను అనుసరించి హాంగ్ కాంగ్‍లో సుమారు 1,223 ఆకాశసౌధాలు ఉన్నాయి. అవి హాంగ్ కాంగ్‍ను అంతర్జాతీయ శ్రేణికి చేర్చాయి. మిగిలిన లేనన్ని 500 అడుగులకంటే అధిక ఎత్తైన భవనాలు హాంగ్ కాంగ్‍లో ఉన్నాయి. ఎత్తైన ఆకాశసౌధాలు, అధిక సంఖ్యలో ఉన్న భవన సముదాయం ఉన్న హంగ్ కాంగ్ నగరప్రాంతం హార్బర్ సమీపంలో విశాలమైన నివాసగృహాల కొరత అధికంగా ఉంది. నిటారుగా ఉండే కొండలు కలిగిన హాంగ్ కాంగ్ దీవి వైశాల్యం 1.3 చదరపు కిలోమీటర్ మాత్రమే ఉంది. నివాస అనుకూల ప్రాంతం కొరత కారణంగా నగరంలో జనసాంద్రత అధికంగా ఉంది. ఈ కారణంగా ఎత్తైన కార్యాలయ భవనాలు, నివాస గృహసముదాయాలు కూడా ఆకాశసౌధాలుగా నిర్మించవలసిన అవసరం ఏర్పడింది. ప్రపంచంలో అత్యంత ఎత్తైన నివాస గృహాలు కలిగిన 100 ఆకాశభవనాలలో 36 హాంగ్ కాంగ్‍లో ఉన్నాయి. హాంగ్ కాంగ్ లోని అధికమైన ప్రజలు 14 అంతస్తుల కంటే ఎత్తులోనే నివసించడం, పనిచేయడం వటివి చేస్తున్నారు. ఈ కారణంగా హాంగ్ కాంగ్ అత్యంత ఎత్తైన నగరంగా గుర్తింపు పొందింది.
భూమి కొరత నిర్మాణాల ఆవశ్యకత కారణంగా హాంగ్ కాంగ్‍లో పురాత భవనాల సంఖ్య చాలా కొద్దిగా మాత్రమే ఉన్నాయి. అంతే కాక హాంగ్ కాంగ్‍లో అత్యంతాధునిక నిర్మాణాలు అధికంగా ఉన్నాయి. " ది ఇంటర్నేషనల్ కామర్స్ సెంటర్ " 1,588 అడుగుల ఎత్తు ఉంది. ఈ భవనం ఎత్తు, పైకప్పు పరిమాణంలో హాంగ్ కాంగ్‍లో అత్యంత ఎత్తైనది, అలాగే ప్రపంచంలో ఈ భవనం మూడవ స్థానంలోంఉంది. ఇంతకు ముందు ఎత్తైన భవనమైన 1,362 అడుగుల ఎత్తైన ఐసిసి భవనంలో రెండు ఫైనాంషియల్ సెంటర్లు ఉన్నాయి. గుర్తించతగిన ఇతర భవనాలు హెచ్ ఎస్ బి సి హెడ్క్వార్టర్స్ బిల్డింస్, పిరమిడ్ ఆకాపరపు శిఖరం ఉన్న " ది ట్రైయాంగులర్-టాప్డ్ సెంట్రల్ ప్లాజా కూడా ఒకటి. ఈ సెంటర్‍లో రాత్రిసమయ అనేక రంగుల నియోన్ లైట్ షోజ్, సింఫోనీ లైట్లు, పదునైన త్రిభుజాకార ముఖాకృతికలిగిన ఐ.ఎం.పి బాంక్ ఆఫ్ చైనా టవర్ ఉన్నాయి. ఎంపోరిస్ వెబ్‍సైట్ హాంగ్ కాంగ్ ఆకాశసౌధాల సమూహ దృశ్యం ఇతర ప్రపంచ నగరాలకు ధీటైన ప్రభావవంతమైనదని అభిప్రాయపడింది. తరచుగా హాంగ్ కాంగ్ నగర ఆకాశసౌధ సమూహం ప్రపంచంలో అత్యుత్తమమైనదిగా భావించబడుతుంది. కొడల నడుమ వికోటిరియా రేవు ఆకాశసౌధాల సౌందర్యం కలసి హాంగ్ కాంగ్ అందం ఇనుమడింపజేస్తున్నాయి. 19, 20 వ శతాబ్ద ఆరంభంలో నిర్మించబడిన " త్సిం షా ట్సుఇ క్లాక్ టవర్", సెంట్రల్ పోలీస్ స్టేషను,, కౌలూన్ అవశేషాలు హాంగ్ కాంగ్ చాత్రిత్రకతను చాటే భవనాలుగా గుర్తింపు కలిగి ఉన్నాయి. హాంగ్ కాంగ్‍లో అనేక అభివృద్ధి ప్రణాళికలు రూపుదిద్దుకొంటున్నాయి. ప్రభుత్వ భవన నిర్మాణం, కేంద్రంలో జలభాగం పునరుద్ధరణ, కోలూన్ పడమటి భాగంలో వరుస నిర్మాణ ప్రణాళికలు వంటివి కొన్ని. కోలూన్‍లో విక్టోరియా రేవు ఎదురు తీరంలో ఆకాశసౌధ నిర్మాణం వంటివి భవనాల ఎత్తు విషయంలో నిబంధనలకు లోబడి నిర్మించాలని భావిస్తున్నారు.
రవాణా
హాంగ్ కాంగ్ రవాణా వసతులు అధికంగా అభివృద్ధి చెందినవి. 90% (మిలియన్లు) కంటే అధికంగా ప్రజలు ప్రభుత్వ వాహనాలలో ప్రయాణం చేస్తుంటారు. మాస్ ట్రాంసిస్ట్ రైల్వే (ఎం టి ఆర్) ముందుగా చెల్లింపు విధానంలో గుర్తింపు అక్టోపస్ కార్డులను పంపిణీ చేతుంది. ఈ కార్డులను ఉపయోగించి రైలు, బసు, ఫెర్రీలలో ప్రయాణం చేయ్డానికి వీలు ఔతుంది. నగరంలోని ప్రధాన రైల్వే (కే సి ఆర్ సి ) సంస్థ ఎం టి ఆర్‍తో మిళితం చేయబడడం వలన మొత్తం ప్రదేశంలో ఏకీకృత ప్రయాణవసతులు ఏర్ప్డడానికి సాధ్యమైంది. ఎం టి ఆర్ రాపిడ్ ట్రాంసిస్ట్ 152 స్టేషనులతో రోజుకు 3.4 మిలియన్ల ప్రజలకు ప్రయాణసౌకర్యం కలిగిస్తుంది. 1904 నుండి ప్రయాణ సేవలు అందిస్తున్న హాంగ్ కాంగ్ ట్రాంవేలు హాంగ్ కాంగ్ ద్వీపం ఉత్తర భాగంలో ప్రయాణించడానికి అనువైన వసతులు కల్పిస్తుంది.
హాంగ్ కాంగ్ బసులను నడిపే విశేషాధికారం ప్రైవేటు సంస్థకు ఇవ్వబడుతుంది. ఈ అధికారాన్ని కలిగి ఉన్న 5 ప్రైవేట్ యాజమాన్య సంస్థలు మొత్తం ప్రదేశంలో 700 బసులను నడుపుతున్నాయి. వీటిలో పెద్ద సంస్థ అయిన కోలూన్ మోటర్ బసులు కోలూన్, న్యూటెర్రిటరీలలో 402 మర్గాలలో బసులను నడుపుతున్నాయి. హాంగ్ కాంగ్ ద్వీపంలో సిటీబసులను 154 మార్గాలలో నడుపుతున్నారు. రెండూ హార్బర్ సేవలను అందిస్తున్నాయి. హాంగ్ కాంగ్‍లో 1949లో డబల్ డెక్కర్ బసులను పరిచయం చేసారు. ఇప్పుడు అధికంగా డబల్ డెక్కర్ బసులనే నడుపబడుతున్నాయి. సింగల్ డెక్కర్ బసులను తక్కువ రద్దీ కలిగిన మార్గాలలో, తక్కువ బరువును మాత్రమే అనుమతించే మార్గాలలో నడుపుతున్నారు. తేలికపాటి ప్రభుత్వ బసులను హాంగ్ కాంగ్ లోని బసులను స్టాండర్డ్ బసులు చేరుకోలేని, తరచుగా లేక నేరుగా లభ్యంకాని మార్గాలలో నడుపుతుంటారు.
1888లో స్థాపించబడిన ది స్టార్ ఫెర్రీ సర్వీసు విక్టోరియా హార్బర్ చేరుకునేలా 4 మార్గాలలో ఫెర్రీలను నడుపుతుంది. ఈ ఫెర్రీలలో ప్రయాణిస్తూ హాంగ్ కాంగ్ ఆకాశసౌధ సమూహాలను వీక్షించే వీలు కల్పిస్తుంది. ఈ ఫెర్రీలలో ఒకరోజుకు 53,000 మంది ప్రయాణిస్తుంటారు. ది వరల్డ్ ఆఫ్ సూజీ వాంగ్ నవలలో ఈ ఫెర్రీ ప్రయాణాలు చోటుచేసుకోవడంతో ఈ ఫెర్రీ ప్రయాణాలు ప్రపంచంలో విశిష్ట స్థానం సంపాదించుకున్నాయి. పర్యాటక రచయిత రాయన్ లెవిట్ సెంట్రల్ తీరంలోని ప్రధాన " త్సిం షా ట్సుయి " ప్రయాణం ప్రపంచంలోనే అతి సుందరమైనదని పేర్కొన్నాడు. ఇతర ఫెర్రీలు సముద్రాంతర ద్వీపాలైన న్యూటౌంస్, మాక్యూ, రిపబ్లిక్ చైనాలోని ప్రధాన నగరాలకు ఫెర్రీ సేవలు అందిస్తున్నాయి. హాంగ్ కాంగ్ చిరుతితిండి తింటూ హార్బర్ ప్రయాణాలు చేయడానికి పేరుపొందినది. సుదూర నివాసాలకు తీసుకు వెళ్ళడానికి కై-టు అనే చిన్న ఫెర్రీలను నడుపుతుంటారు. రద్దీ డీప్ వాటర్ హార్బర్ అయిన హాంగ్ కాంగ్ హార్బర్‍ కంటైనర్ రవాణాకు ప్రసిద్ధిచెందినది.
నిటారైన కొండలతో నిండిన హాంగ్ కాంగ్ ప్రాంతంలో ఆరంభంలో సెడాన్ చైర్స్ (పల్లకీ) సేవలను అందిస్తూ వచ్చారు. 1888 నుండి సెంట్రల్, వికోరియా పీక్ వరకూ నడుపబడిన "ది పీక్ ట్రాం " హాంగ్ కాంగ్ మొదటి ప్రభుత్వరవాణా సదుపాయంగా భావించబడుతుంది. సెంట్రల్, పడమటి జిల్లాలలో విస్తారంగా ఎస్కలేటర్ సిస్టం, మూవింగ్ పేవ్‍మెంట్ (కదిలే బాటలు ) విధానాలు ప్రపంచంలోనే అతిపెద్ద ఔట్ డోర్ కవర్డ్ ఎస్కలేటర్ సిస్టంగా ప్రత్యేకత సంపాదించుకున్నది.
ఆసియాలోనే హాంగ్ కాంగ్ అంత్ర్జాతీయ విమానాశ్రయం ముఖ్యమైన ప్రయాణీకుల ప్రవేశద్వారం, లాజిస్టిక్ హబ్‍గా పేరుపొందింది. ప్రయాణీకులు, కార్గో సేవలందిస్తున్న రద్దీ అయిన విమానాశ్రయంగా హాంగ్ కాంగ్ విమానాఅశ్రయం ప్రపంచంలో మొదటి స్థానంలో ఉంది. 2007 లో హాంగ్ కాంగ్ విమానాశ్రయం నుండి 47 మిలియన్ల ప్రయాణీకులకులు ప్రయాణించగా కార్గో ద్వారా 3.74 మిలియన్ల సరుకులు రవాణా చెయ్యబడ్డాయి. 1988 కోలూంలో ఉన్న కాయ్ తక్ విమానాశ్రయం రూపు రేఖలను మార్చి అనేక సర్వేలలో ప్రపంచంలో ఉత్తమ విమానాశ్రయంగా గుర్తించబడింది. ఈ విమానాశ్రయాన్ని 85 కంటే అధికమైన ఎయిర్ లైంస్ టూ- టెర్మినల్ గా ఉపయోగించుకుంటున్నారు. కేథీ పసిఫిక్, డ్రాగన్ ఎయిర్, ఎయిర్ హాంగ్ కాంగ్, హాంగ్ కాంగ్ ఎయిర్ లైంస్, హాంగ్ కాంగ్ ఎక్స్‍ప్రెస్ వంటి సంస్థలకు హాంగ్ కాంగ్ విమానాశ్రయం ప్రధాన మార్గంగా ఉపయోగపడుతుంది.
భారతి (మాస పత్రిక)
భారతి మాస పత్రిక ఇరవైయ్యవ శతాబ్దంలో మరీ ముఖ్యంగా మొదటి ఆరు దశాబ్దాలలో పేరెన్నికగన్న తెలుగు సాహిత్య మాస పత్రిక. ఆంధ్ర పత్రిక, అమృతాంజనం వంటి సంస్థలను స్థాపించిన దేశోద్ధారక కాశీనాధుని నాగేశ్వరరావు పంతులే భారతిని కూడా స్థాపించాడు. భారతి తొలి సంచిక రుధిరోద్గారి నామ సంవత్సరం పుష్యమాసం అనగా జనవరి 1924 సంవత్సరంలో విడుదలైంది. 1991 మార్చి చివరి సంచిక.
లక్ష్యాలు
''“భారతియందు భాష, వాజ్మయము, శాస్త్రములు, కళలు మొదలగు విషయములు సాదరభావముతోఁ జర్చించుటకవకాశములు గల్పించబడును. వాజ్మయ నిర్మాణమునకిపుడు జరుగుచున్న ప్రయత్నములు పరిస్ఫుటము చేయబడును. శిల్పమునకు చిత్రలేఖనమునకు శాసనములకు సంబంధించిన విషయములు చిత్రములతోఁ బ్రచురింపఁ బడును.”''
నిర్వహణ
భారతి పత్రికకు గన్నవరపు సుబ్బరామయ్య సంపాదకులుగా (1924-1938) ఉన్నారు. నాగేశ్వరరావు అనంతరం అతని అల్లుడు శివలెంక శంభుప్రసాద్ (1938-1972), ఆ తరువాత అతని కుమారుడు శివలెంక రాధాకృష్ణ (1972-1991) భారతిని నిర్వహించారు. భారతిలో పనిచేసిన వారిలో తిరుమల రామచంద్ర, విద్వాన్ విశ్వం మొదలైన వారు ఉన్నారు. ఈ పత్రికలో మరొక ఆకర్షణ తలిశెట్టి రామారావు కార్టూనులు.
విశిష్టత, ప్రాచుర్యం
భారతిలో ఎన్నెన్నో గొప్ప రచనలు ప్రచురితమయ్యాయి. భారతి తొలి సంచికలో మంగిపూడి వేంకటశర్మ రచించిన గాంధీ శతకము ప్రచురణ ప్రారంభించారు. ఆధునిక వాజ్మయ ధోరణులను ఈ పత్రిక నిస్సంకోచంగా సమర్థించింది. మార్పును ఆహ్వానించింది. భారతిలో పేరు చూసుకోవటమే ఒక గర్వకారణంగా ఉండేది ఆ రోజుల్లో. భారతిలో కథ పడటమే తమ సాహిత్య ప్రక్రియకు గీటురాయి అని అప్పట్లో రచయితలు అనుకునేవారట. తెలుగుసాహిత్య రంగంలో ఉన్న ఉద్దండులందరి కథలూ భారతిలో ప్రచురించబడ్డాయి. అందరికంటే ఎక్కువ కథలు భారతిలో ప్రచురించబడిన రచయిత ఆర్.ఎం.చిదంబరం. ఆయన గురించిన వివరాలు అందుబాటులో లేవు. భారతి పత్రిక 1949లో రజతోత్సవం, 1984లో వజ్రోత్సవం జరుపున్నది. వ్యాపార పక్షంగా లాభదాయకంగా లేక పోయినా సాహితీ ప్రియులకి ఇది ఒక అభిమాన పత్రిక.
కొందరు రచయితలు
ఈ పత్రికలో రచనలు చేసిన కొందరు ప్రసిద్ధ రచయితలు: చెఱుకుపల్లి జమదగ్నిశర్మ, వడలి మందేశ్వరరావు, బొడ్డు బాపిరాజు, పురిపండా అప్పలస్వామి, కొడాలి ఆంజనేయులు, పంచాగ్నుల ఆదినారాయణ శాస్త్రి, కాంచనపల్లి కనకమ్మ, కావ్యకంఠ గణపతిశాస్త్రి, బెజవాడ గోపాలరెడ్డి, గుర్రం జాషువా, బండారు తమ్మయ్య, గుమ్మడిదల దుర్గాబాయి, తాపీ ధర్మారావు, వేటూరి ప్రభాకరశాస్త్రి, ముద్దుకృష్ణ, కోరాడ రామకృష్ణయ్య, దువ్వూరి రామిరెడ్డి, విద్వాన్ విశ్వం,తిరుమల రామచంద్ర, సెట్టి లక్ష్మీనరసింహం, కనుపర్తి వరలక్ష్మమ్మ, నేలటూరి వెంకటరమణయ్య, వేంకట పార్వతీశ కవులు, వేదము వేంకటరాయశాస్త్రి, కవికొండల వెంకటరావు, ఆండ్ర శేషగిరిరావు, శ్రీరంగం శ్రీనివాసరావు, పూతలపట్టు శ్రీరాములురెడ్డి, సోమంచి వాసుదేవరావు, విశ్వనాథ సత్యనారాయణ, వడ్డాది సుబ్బారాయుడు, తుమ్మల సీతారామమూర్తి, మల్లంపల్లి సోమశేఖరశర్మ,దాశరథి కృష్ణమాచార్య, సి.నారాయణరెడ్డి, కె.వి.రమణారెడ్డి, ఎస్.గంగప్ప, నాళేశ్వరం శంకరం,రంధి సోమరాజు, హెచ్.ఎస్.బ్రహ్మానంద, డా. తిరునగరి రామానుజయ్య, ఆవంత్స సోమసుందర్, సర్దేశాయి తిరుమలరావు, వేగుంట మోహనప్రసాద్, మధురాంతకం రాజారాం, వేలూరి సహజానంద, శ్రీపాద సుబ్రహ్మణ్యశాస్త్రి,జానమద్ది హనుమచ్ఛాస్త్రి,ఉత్పల సత్యనారాయణాచార్య,కొమ్మూరి వేణుగోపాలరావు, టేకుమళ్ల కామేశ్వరరావు, నిడుదవోలు వేంకటరావు, యస్వీ జోగారావు, నూతలపాటి గంగాధరం, నోరి నరసింహశాస్త్రి, పెద్దిభొట్ల సుబ్బరామయ్య, పేరాల భరతశర్మ, చెరబండరాజు, పులికంటి కృష్ణారెడ్డి, గొల్లపూడి మారుతీరావు, అక్కిరాజు రమాపతిరావు, ఐ.వి.యస్. అచ్యుతవల్లి, తాడిగిరి పోతరాజు, చేకూరి రామారావు, చౌడూరి నరసింహారావు, మహీధర నళినీమోహన్, అంగర వెంకటకృష్ణారావు, అరిగే రామారావు, గుమ్మనూరు రమేష్ బాబు మొదలైనవారు.
కొన్ని రచనలు
ఈ పత్రికలో ప్రచురింపబడి ప్రాచుర్యం పొందిన కొన్ని రచనలు: పెనుగొండలక్ష్మి (పుట్టపర్తి నారాయణాచార్యులు), పెన్నేటిపాట (విద్వాన్ విశ్వం), అల్పజీవి (రాచకొండ విశ్వనాథశాస్త్రి), తలలేనోడు (కొలకలూరి ఇనాక్), ఏకవీర (విశ్వనాథ సత్యనారాయణ), పూర్ణ (కావ్యకంఠ గణపతిముని), సాహితీ సుగతుని స్వగతము (తిరుమల రామచంద్ర), కచటతపలు (భమిడిపాటి కామేశ్వరరావు) మొదలైనవి
చిత్రమాలిక
భారతి మాసపత్రికలో ప్రముఖ కళాకారులచే గీయబడిన కళాఖండాలు ప్రతి నెలా ప్రచురింపబడేవి. వాటిలో కొన్ని ఈ క్రింద చూడండి.
మూలాలు
వర్గం:తెలుగు పత్రికలు వర్గం:1924 స్థాపితాలు వర్గం:ఆగిపోయిన పత్రికలు వర్గం:మాసపత్రికలు
సెలాస్ట్రేసి
సెలాస్ట్రేసి (Celastraceae (or staff vine or bittersweet family; syn. Canotiaceae, Chingithamnaceae, Euonymaceae, Goupiaceae, Lophopyxidaceae, and Siphonodontaceae in Cronquist system), పుష్పించే మొక్కలలోని ఒక కుటుంబం. ఇందులో సుమారు 90-100 ప్రజాతులు, 1,300 జాతుల తీగలు, పొదలు, చిన్న చెట్లు ఉన్నాయి.
మూలాలు
వర్గం:సెలాస్ట్రేసి
యాతాలకుంట
యాతాలకుంట, తెలంగాణ రాష్ట్రం, ఖమ్మం జిల్లా, సత్తుపల్లి మండలానికి చెందిన గ్రామం.
ఇది మండల కేంద్రమైన సత్తుపల్లి నుండి 16 కి. మీ. దూరంలో ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఖమ్మం జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 300 ఇళ్లతో, 968 జనాభాతో 1913 హెక్టార్లలో విస్తరించి ఉంది. గ్రామంలో మగవారి సంఖ్య 471, ఆడవారి సంఖ్య 497. షెడ్యూల్డ్ కులాల సంఖ్య 87 కాగా షెడ్యూల్డ్ తెగల సంఖ్య 430. గ్రామం యొక్క జనగణన లొకేషన్ కోడ్ 579560 .పిన్ కోడ్: 507316.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు సత్తుపల్లిలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల సత్తుపల్లిలో ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఖమ్మంలో ఉన్నాయి.సమీప వృత్తి విద్యా శిక్షణ పాఠశాల సత్తుపల్లిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఖమ్మంలోనూ ఉన్నాయి.
ప్రభుత్వ వైద్య సౌకర్యం
యాతలకుంటలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
యాతలకుంటలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి విద్యుత్ సరఫరా చేస్తున్నారు.
భూమి వినియోగం
యాతలకుంటలో భూ వినియోగం కింది విధంగా ఉంది:
నీటిపారుదల సౌకర్యాలు
యాతలకుంటలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
యాతలకుంటలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మిరప, పొగాకు, అపరాలు, కాయగూరలు
ప్రధాన వృత్తులు
వ్యవసాయం, వ్యవసాయాధారిత వృత్తులు
మన్నూరు (రాజంపేట)
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం వైఎస్‌ఆర్ జిల్లాలో, ఇదే మండలంలో ఉండేది.
ప్రభుత్వ వైద్య సౌకర్యం
మన్నూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మన్నూరులో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. రాష్ట్ర రహదారి, జిల్లా రహదారి గ్రామం గుండా పోతున్నాయి. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మన్నూరులో భూ వినియోగం కింది విధంగా ఉంది:
నీటిపారుదల సౌకర్యాలు
మన్నూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మన్నూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, అరటి, బొప్పాయి
జమిలి నమ్మాళ్వారు
జమిలి నమ్మాళ్వారు బహుభాషావేత్తగా, పుస్తక ప్రచురణకర్తగా, పత్రికా సంపాదకుడిగా, రచయితగా ప్రసిద్ధుడు.
జీవిత విశేషాలు
ఇతడు గుంటూరు అగ్రహారంలో 1902, జూన్ 24 న జన్మించాడు. ఇతడికి తెలుగు, ఇంగ్లీషు, సంస్కృత భాషలలో విశేషమైన ప్రవేశం ఉంది. వాసవి అనే పక్ష పత్రికను సుమారు 10 సంవత్సరాలు నడిపాడు. గుంటూరు పత్రిక పేరుతో ఒక ద్వైవార వార్తా పత్రికను సంపాదకత్వం వహించి నిర్వహించాడు. ఆశాజ్యోతి అనే మాసపత్రికను కూడా నడిపాడు. నమ్మాళ్వార్ ప్రచురణలు పేరుతో 64 గ్రంథాలను ప్రచురించాడు. గుంటూరు పట్టణంలోని అనేక ప్రజాహిత సంస్థలతో ఇతనికి సంబంధం ఉండేది. జిల్లా పత్రికా సంపాదకుల సంఘానికి అధ్యక్షుడిగా పనిచేశాడు. ఉత్తమ గ్రంథమాల పేరుతో కొన్ని మంచి పుస్తకాలను ప్రచురించాడు. స్నేహము అనే ఖండకావ్య సంపుటిని రచించాడు.
ప్రచురణ కర్త
ఇతడు ప్రచురించిన కొన్ని పుస్తకాల జాబితా:
మూలాలు
వర్గం:1902 జననాలు వర్గం:సంపాదకులు వర్గం:గుంటూరు జిల్లా రచయితలు వర్గం:గుంటూరు జిల్లా పాత్రికేయులు
తళ్ళికోట యుద్ధం
తళ్ళికోట యుద్ధము లేదా రాక్షసి తంగడి యుద్ధం (1565 జనవరి 26 ) (జనవరి 23 ) న విజయనగర సామ్రాజ్యానికి, దక్కన్ సుల్తానుల కూటమికి మధ్య జరిగింది. భారత చరిత్ర గతిని మార్చిన ప్రసిద్ధ యుద్ధాల్లో ఇది ఒకటి. ఈ యుద్ధం దక్షిణ భారతదేశాన చివరి హిందూ సామ్రాజ్యమైన విజయనగర సామ్రాజ్యపు పతనానికి దారితీసింది. శ్రీకృష్ణదేవరాయల పాలనలో ఉచ్ఛస్థితికి చేరుకున్న విజయనగర సామ్రాజ్యాన్ని ఆ తరువాతి కాలంలో అచ్యుత రాయలు, ఆ తరువాత సదాశివ రాయలు పరిపాలించారు. అయితే సదాశివరాయలు నామమాత్రపు రాజు. వాస్తవంలో పూర్తి అధికారాలు అళియ రామరాయలు వద్ద ఉండేవి. అతడే దైనందిన పరిపాలనను నిర్వహించేవాడు.
యుద్ధ నేపథ్యం
ఈ యుద్ధానికి దారితీసిన పరిస్థితులు ఒక్కసారిగా ఉత్పన్నమైనవి కావు. దశాబ్దాలుగా విజయనగరానికి, సుల్తానులకు మధ్యగల వైరం తరచూ యుద్ధాలకు కారణభూతమవుతూనే ఉండేది. దాదాపు ప్రతి దశాబ్దంలోనూ ఒక పెద్ద యుద్ధం సంభవించింది. ముఖ్యంగా సంపదలతో తులతూగే కృష్ణా, తుంగభద్ర నదుల మధ్యన ఉన్న రాయచూరు అంతర్వేది ప్రాంతం వీరి వైరానికి కేంద్రంగా ఉండేది. 1509 నుండి 1565 వరకు విజయనగరంపై విజయం సుల్తానులకు అందని పండే అయింది. అంచేత, సహజంగానే విజయనగరాన్ని ఓడించాలనే కాంక్ష వారిలో బలపడింది.
శ్రీకృష్ణదేవరాయలు 1520 మే 19న బీజాపూరు సుల్తాను ఇస్మాయిల్ ఆదిల్షాను చిత్తుగా ఓడించి రాయిచూరును స్వాధీనం చేసుకున్నాడు. ఆ తరువాత సుల్తాను విజయనగరాన్ని గెలుచుకోవాలనే కలను మర్చిపోయి, తన పొరుగున ఉన్న ముస్లిం రాజ్యాలతో స్నేహ సంబంధాల కొరకు ప్రయత్నించాడు. రాయచూరు ఓటమి దక్కను సుల్తానుల ఆలోచనలలో మార్పుతో పాటు సమైక్యంగా ఉండాలనే తలంపును తీసుకువచ్చింది.
ఈ సుల్తానులు ఒకరంటే ఒకరికి పడేది కాదు. అహ్మద్‌నగర్, బీజాపూర్ సుల్తానుల మధ్య పచ్చగడ్డి చేస్తే భగ్గుమనేంత వైరం ఉండేది. తమ తగాదాల పరిష్కారం కోసం వారు రామరాయల సహాయం అడగడం, రామరాయలు ఎవరో ఒకరి పక్షం వహించడం జరుగుతూ వచ్చింది. మొదట్లో నిజాంషాతో కలిసి ఆలీ ఆదిల్‌షాను ఓడించాడు. కొంతకాలానికే ఆదిల్‌షా రామరాయలుతో మైత్రి నెరపి నిజాంషాపై యుద్ధం చేసాడు. మరో సమయంలో హుసేన్‌ నిజాంషా, ఇబ్రహీం కుతుబ్‌షా కలిసి అలీ ఆదిల్‌షా పైకి దండెత్తినపుడు, అతడు రామరాయల సాయం కోరాడు. ఆదిల్‌షా, రామరాయల సంయుక్త సైన్యాన్ని కళ్యాణి వద్ద ఎదుర్కోడానికి సిద్ధపడ్డాక, సరిగ్గా యుద్ధం మొదలు పెట్టబోయే ముందు, కుతుబ్‌షా నిజాంషాను ఏకాకిని చేసి, తాను రామరాయలుతో చేరిపోయాడు. చేసేది లేక హుసేన్‌షా అహ్మద్‌నగర్‌కు పారిపోయాడు. ఒక పరస్పర నమ్మకంతో కూడిన, కాలపరీక్షకు నిలిచిన స్నేహాలు ఎవరి మధ్యనా లేవు.
సైనికపరంగా సుల్తానులపై తనది పైచేయిగా ఉండడంతో రామరాయలు వారితో చులకనగా వ్యవహరించేవాడు. తన సభలో వారి రాయబారులకు తగు గౌరవం ఇచ్చేవాడు కాదని చరిత్రకారులు చెబుతారు. ఐతే, ఈ విషయం మీద చరిత్రకారులలో భిన్నాభిప్రాయాలు ఉన్నాయి. కొందరు చరిత్రకారుల ప్రకారం రామరాయలు ముస్లిములు నివసించే ప్రాంతాలను ఆక్రమించుకున్నపుడు ముస్లిము మతాచారాలను అవమానించేవాడని చెబుతారు. కాని కొందరు ఇది సరికాదనీ, రామరాయల వద్ద అనేక మంది ముస్లిములు పనిచేసేవారనీ, రామరాయలు వారి కొరకు ప్రత్యేకంగా నివాసస్థలాలు, ప్రార్థనా స్థలాలు కట్టించి ఇచ్చేవాడనీ అంటారు.
విజయనగరాన్ని పతనం చేయడానికి రామరాయలతో తన చెలిమిని తుంచుకొనే ఎత్తుగడను ఆలీ ఆదిల్‌షా వేశాడు. ఈ ఎత్తుగడలో భాగంగా తన వద్ద నుండి తీసుకున్న కొన్ని ప్రాంతాలను తిరిగి ఇచ్చివేయవలసిందిగా కోరుతూ రామరాయలు వద్దకు ఒక రాయబారిని పంపాడు. ఆదిల్‌షా ఊహించినట్లు గానే రామరాయలు ఆ రాయబారాన్ని తిరస్కరించాడు. రాయబారం తిరస్కరించడంతో యుద్ధం మొదలు పెట్టేందుకు ఒక కారణం కూడా సమకూరింది.
యుద్ధ భూమి
[[దస్త్రం:Tallikota battle sites.png|thumb|right|200px|తళ్లికోట యుద్ధం ఈ పటములో చూపించిన వివిధ ప్రదేశాలలో జరిగినది భిన్నాభిప్రాయాలు ఉన్నవి (వికీమాపియాలో ఈ ప్రాంతం) ]] ఈ యుద్ధం జరిగిన ప్రదేశంపై అనేక వాదనలు ఉన్నాయి. ఈ యుద్ధం రాక్షసి, తంగడి అనే రెండు గ్రామాల మధ్య జరిగిందని కొందరు, కాదు తళ్ళికోట వద్ద జరిగిందని మరి కొందరు వాదిస్తారు. అయితే ఈ రెండు ప్రదేశాలు కాదని మరో రెండు వాదనలు ఉన్నాయి. రామరాజ్ఞ బఖైర్, కైఫియత్‍ల వంటి సాంప్రదాయక హిందూ రచనలు, మూలాలూ, యుద్ధము రాక్షసి తంగడి వద్ద జరిగిందని, ఫరిస్తా మొదలగు ముస్లిం చారిత్రికులు తళ్లికోట వద్ద జరిగిందని అభిప్రాయపడ్డారు.
యుద్ధ వివరణ
అక్కడ విజయనగరములో రామరాయలు కూడా యుద్ధ సన్నాహాలు ప్రారంభించాడు. తన తమ్ముళ్ళు తిరుమల రాయలు, వెంకటాద్రి రాయలుల సమేతంగా కృష్ణకు దక్షిణ భాగాన రాక్షసి, తంగడి గ్రామాల మధ్యన సైన్యాన్ని మోహరించాడు. సుల్తాను సైన్యం నదిని దాటే అవకాశం గల అన్ని చోట్ల కాపలాను, పహారాను ఏర్పాటు చేశాడు.
అయితే సుల్తానుల సైన్యం నది దిగువగా ప్రయాణం చేస్తున్నట్లుగా రామరాయల సైన్యాన్ని నమ్మించి, ఒకరాత్రి వేళ నదిని దాటడం ప్రారంభించింది. తెల్లవారేసరికి సైన్యమంతా దక్షిణ తీరానికి చేరుకుంది. ఆ మరుసటి రోజున - 1565 జనవరి 23 (యుద్ధం జరిగిన తేదీని ఫరిష్తా జనవరి 23గా గుర్తించాడు. రాబర్ట్ సెవెల్ కూడా తన పుస్తకంలో అదే తేదీని తీసుకున్నాడు.) - రెండు పక్షాల సైన్యాలు ఒకదానికొకటి ఎదురుపడ్డాయి. రెండు వైపులా సైన్యం లక్షల్లో ఉంది. రామరాయలు సైన్యాన్ని మూడు భాగాలుగా విభజించాడు. ఎడమ వైపున తిరుమల రాయలు ఆలీ ఆదిల్‌షాను, మధ్యన రామరాయలు హుసేన్ నిజాంషాను, కుడివైపున వెంకటాద్రి రాయలు ఇబ్రహీం కుతుబ్‌షా, ఆలీ బరీద్‌లను ఎదుర్కొనే విధంగా యుద్ధ వ్యూహ రచన చేశాడు. దక్కన్ సుల్తానుల కూటమి సైన్యం ఫిరంగులను మోహరించింది. ఈ ఫిరంగులను కప్పిపుచ్చుతూ రెండువేలమంది సైనికులు విజయనగర సైన్యంపై బాణాల వర్షం కురిపించారు. విజయనగర సైన్యం వీరిపైకి దాడి చేసే సమయానికి వీరు లాఘవంగా తప్పుకుని ఫిరంగులకు దారినిచ్చారు. విజయనగర సైన్యం సరిగ్గా ఫిరంగులకు ఎదురుగా వచ్చింది. హఠాత్తుగా మొదలైన ఫిరంగి దాడులతో విజయనగర సైన్యం వెనకడుగు వేసింది.
పల్లకీ ఎక్కి పర్యవేక్షిస్తున్న రామరాయలు పల్లకీ దిగి ఒక ఎత్తైన సింహాసనమెక్కి బంగారు నాణేలు విరజిమ్ముతూ సైన్యాన్ని ఉత్సాహపరచాడు. విజయనగర సైన్యం కూడా కూటమి సైన్యంపై దాడులు చేసి బాగా నష్టం కలిగించడంతో కూటమి సైన్యం వెనక్కు కొంచెం తగ్గింది. మధ్యభాగంలోని కూటమి సైన్యం ఫిరంగులలో రాగి నాణేలను కూరి విజయనగర సైన్యంపై పేల్చింది. ఈ రాగి నాణాల దాడికి వేలాది సైనికులు బలయ్యారు. సైన్యం అంతా చెల్లాచెదురయింది. ఈ హడావుడిలో రామరాయలు గద్దె దిగి, మళ్ళీ పల్లకి ఎక్కబోయాడు. సరిగ్గా అదే సమయానికి ఫిరంగుల మోతలకు బెదిరిన కూటమి సైన్యంలోని ఓ ఏనుగు పరిగెత్తుకుంటూ రామరాయల పల్లకీ వైపు వచ్చింది. అదిచూసి భయపడిన బోయీలు పల్లకీని వదిలేసి పరుగెత్తారు. కిందపడిపోయిన రామరాయలు తేరుకుని లేచి గుర్రమెక్కేలోగా హుసేన్ నిజాం షా సైన్యం రామరాయలను పట్టుకుని బంధించి, సుల్తాను ముందు హాజరు పరచింది. హుసేన్‌షా స్వయంగా రామరాయల తల నరికి యుద్ధభూమిలో పైకెత్తి ప్రదర్శించాడు.
తమ రాజు మరణం చూసిన విజయనగర సైన్యం దిక్కుతోచని స్థితిలో పరుగులు తీసింది. కూటమి సైన్యం వారిని వెంటాడి హతమార్చింది. కనీసమాత్రపు ఆత్మరక్షణను కూడా ఆలోచించే పరిస్థితిలో లేని సైన్యం చెల్లాచెదురైంది. వెంకటాద్రి రాయలు మరణించాడు. తిరుమలరాయలు ఒక కన్ను కోల్పోయి వెనక్కి, నగరానికి పారిపోయాడు. రామరాయల కుమారుడు తన బంధువులతో సహా ఆనెగొంది నుండి మూడు కోసుల దూరములో ఉన్న ఒక లోతైన గుహలో తలదాచుకున్నాడు.
పర్యవసానాలు
ఈ యుద్ధంతో భారత్‍లో హిందూ సామ్రాజ్యాలకు ప్రమాదఘంటికలు మోగించింది. దక్షిణభారతంలో చిట్టచివరి హిందూ మహా సామ్రాజ్యానికి తెరపడింది. అయితే గెలిచిన సుల్తానుల మధ్య కూడా శాశ్వత శాంతి నెలకొనలేదు. తమలోతాము కలహించుకోవడంతో వారు బలహీనపడి చివరికి మొగలులకు, ఆ తరువాత బ్రిటిషు వారికీ లొంగిపోయారు.
బయటి లింకులు
వర్గం:1565 తళ్ళికోట 1565 వర్గం:విజయ నగర రాజులు వర్గం:ఆంధ్రప్రదేశ్ చరిత్ర వర్గం:యుద్ధాలు
వర్గం:ఈ వారం వ్యాసాలు
తుమ్మలూరు (పాములపాడు)
తుమ్మలూరు, నంద్యాల జిల్లా, పాములపాడు మండలానికి చెందిన గ్రామం. ఇది మండల కేంద్రమైన పాములపాడు నుండి 8 కి. మీ. దూరం లోను, సమీప పట్టణమైన కర్నూలు నుండి 47 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 414 ఇళ్లతో, 1769 జనాభాతో 452 హెక్టార్లలో విస్తరించి ఉంది. గ్రామంలో మగవారి సంఖ్య 879, ఆడవారి సంఖ్య 890. షెడ్యూల్డ్ కులాల సంఖ్య 335 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 593991 .పిన్ కోడ్: 518401.
ప్రభుత్వ వైద్య సౌకర్యం
తుమ్మలూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
తుమ్మలూరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది. సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. రాష్ట్ర రహదారి, జిల్లా రహదారి గ్రామం గుండా పోతున్నాయి. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్ గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
తుమ్మలూరులో భూ వినియోగం కింది విధంగా ఉంది:
నీటిపారుదల సౌకర్యాలు
తుమ్మలూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
తుమ్మలూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
జొన్నలు, వేరుశనగ, వరి
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1,655. ఇందులో పురుషుల సంఖ్య 786, స్త్రీల సంఖ్య 869, గ్రామంలో నివాస గృహాలు 373 ఉన్నాయి.
ఎ.జోసెఫ్
ఎ.జోసెఫ్ జంతు, ఇంజనీరింగ్ శాస్త్రవేత్త. యానిమల్ స్ట్రక్చర్ ఇంజనీరింగ్ లో సుప్రసిద్ధుడు.
జీవిత విశేషాలు
ఆయన ఆంధ్రా విశ్వవిద్యాలయంలో చదివారు. ఆ తరువాత పీ.హెచ్.డి చేశారు. జంతు శాస్త్రములో అసోసియేట్ ప్రొఫెసర్ గా ఉంటూ ఇంజనీరింగ్ నిపుణులు సైతం ఆశ్చర్య పడే విధంగా సాంకేతిక సంపత్తిని సృజించారు. అక్కడ పదోన్నతి పొంది జంతుశాస్త్ర విభాగాధిపతిగా మరో సంకేతిక అబ్బురాన్ని సృష్టించారు. ఆంధ్ర విశ్వవిద్యాలయంలోనే పదవీవిరమణ చేసారు.
పరిశోధనలు
ఈయన అధ్యయనం చేసింది పరిశోధనలు చేసింది జంతుశాస్త్రం లో, అంతర్జాతీయ ఖ్యాతి గడిమ్సినది మాత్రం ఇంజనీరింగ్ రంగంలో. జంతు నిర్మాణాలను ఇంజనీరింగ్ శాస్త్రంతో అనుసంధించి అనేక నిర్మాణాలు చేసి అంతర్జాతీయ ఖ్యాతి పొందారు.
జీవరాశులు శరీర ధర్మాలను, జీవిత చరిత్రలను ప్రక్రుతిలో వాటి ప్రయోజనాలను అధ్యయనం చేసిన ఆయన ఇంజనీరింగ్ నిపుణుల ఉహకు అందని విధంగా 2000 నవంబరులో “సాంకేతిక సామగ్రి”ని రూపొందించారు. ముఖ్యంగా జీవరాసుల శరీరాకృతిని, వాటి క్రియాశీలతను ఆధారంగా చేసుకొని ఈయన తయారుచేసిన పరికరాలు పరిశోధనా కేంద్రాలలో పాటు దేశ రక్షణ రంగ అవసారాలను కొన్నింతిని తీర్చాయి.
డాక్టర్ జోసెఫ్ "మెరైన్ బయోలాజికల్ ఇన్‌ష్ట్రమెంటేషన్" పేరిట తమ అధ్యయనాలను 1980 నుండి కొనసాగించారు. ఈయన కనుగొన్న 22 పరికరాలలో 9 పరికరాలు డాక్టరేట్ డిగ్రీలను అందించాయి. 2000 సంవత్సరంలో రూపొందించిన "మల్టిపుల్ గ్రాబ్ ఎక్విప్‌మెంటు"ను ఆనాటి విశ్వవిద్యాలయ్ం వైస్ ఛాన్సలర్ ప్రొఫెసర్ ఆర్. రాధాకృష్ణ 2011, డిసెంబరు 11 న జరిగిన ఒక కార్యక్రమంలో ఆవిష్కరించారు. సముద్ర జీవాలలోఒకటైన జెల్లీ ఫిష్ శరీరాకృతి, శరీర ధర్మాన్ని దృష్టిలో ఉంచుకొని దీనిని రూపొందించారు. దీనిలో అండర్ వాటర్ వీడియో కెమేరా, వర్తులాకారపు ఈ పరికరాన్ని సముద్ర గర్భంలోకి వదిలి నౌకల నుండి సముద్ర అంతర్భాగాలను వీక్షిస్తూ "గ్రాబ్స్"తో అగాధాలలో ఉండే వస్తువులను పట్తి పైకి తీసుకు రావచ్చు.
డా. జోసెఫ్ "రోటరీ వీడియో మైక్రోస్కోప్"ను 1997 లో ఆవిష్కరించారు  దీనిని అప్పటి ఆంధ్ర ప్రదేశ్ రాష్ట్ర గవర్నర్ కృష్ణకాంత్ ఆవిష్కరించారు.
కాళీదేవాలయం,విశాఖపట్నం
విశాఖపట్నంలో కాళీదేవాలయం జోసెఫ్ యొక్క అద్భుత సృష్టి. ఆ నిర్మాణ శైలి ప్రస్తుత నిర్మాణాలకూ భిన్నంగా ఉంటుంది. ఈ కట్టడం పర్యాటకులను ఆకర్షిస్తుంది.జంతువుల శరీర నిర్మాణాలను అధ్యయనం చేసి ఆ నిర్మాణ స్వరూపాన్ని సాంకేతిక రంగంలో ఉపయోగించే ఆలోచనతో జోసెఫ్ దానిని పగడం యొక్క నిర్మాణం మీద డిజైన్ చేసారు. సెమెంటు కాంక్రీటు ఉపయోగించి వెదురు బొంగులతో పటిష్ఠ నిర్మాణం చేసారు. నిర్మాణంలో స్తీల్ లేదా ఐరన్ను ఏ మాత్రం ఉపయోగించలేదు. చివరకు పునాదులు కూడా లేవు. ఇంజనీరింగ్ చదవకుండానే ఇంతటి అపూర్వ నిర్మాణం చేయడం ఇంజనీరింగ్ నిపుణులను అబ్బురపరచింది. ఈ నిర్మాణంలో ప్రణాళీకను మ్యునిసిపల్ అధికారులు అనుమతినీయలేదు కానీ 1982 లో అప్పతి మ్యునిసిపల కమీషనర్ కె.వి.రావు వ్యక్తిగత ఆసక్తితో ఈ నిర్మాణానికి అనుమతినిచ్చారు. ఈ నిర్మాణానికి ఎటువంటి పునాదులు లేకుండా ఇసుక నేల మీదనే నిర్మిచారు. భూకంపాలకు తట్టుకొనే విధంగా నిర్మాణ శైలిని రూపొందించారు. ఈ నిర్మాణం 1982 లో ప్రారంభమై 1984 పూర్తయించి.
ఇతర ప్రాజెక్టులు
ఆయన పద్మావతి మహిళా విశ్వవిద్యాలయ కాంపస్ పై బ్రిడ్జి కొరకు 18 అడుగుల అర్థ చంద్రాకార ఆర్చిని నిర్మించారు. ఈ నిర్మాణాన్ని మానవుని పుర్రెలో గల కీళ్ళ ఆధారంగా నిర్మించారు. ఇది మల్టీ లాకింగ్ సిస్ట్ంతో నిర్మితమైనది. ఇందులో రాయి, కాంక్రీటును మాత్రమేవాది ఇనుమును గానీ చెక్కగానీ వాడలేదు. ఈ నిర్మాణ వ్యయాన్ని కొన్ని వేల రూపాయలలో నిర్మించారు. ఈ నిర్మాణ పతిష్ఠతను పరిశీలించుటకు ఇసుక లారీలను, రోడ్డు రోలర్లను దానిపైకి పంపి పరిశీలించి నాణ్యతా పరమైనదని ధ్రువీకరించారు.
వ్రేలాడే ఇళ్ళు
ప్రస్తుతం మనం వాడే యిళ్ళ వంటి నిర్మాణాలు ప్రకృతిలో ఏ జీవరాశి కూడా నిర్మించడం లేదు. ఆయన పక్షుల నివాసాలను పరిశీలించారు. ఆయన ఒకసారి 60 అడుగుల ఎత్తుపై నుండి పడిపోయిన పక్షి గూడులోని రెండు పిల్లలు సజీవంగా ఉండటం గమనించాడు. అటువంటి నిర్మాణాలు తక్కువ వ్యయంతో బలంగా ఉండటంతో వాటిని నిర్మిచాలని భావించాడు. ఆయన తన నివాస ప్రాంతమైన జ్ఞానపురంలో ఈ విధమైన నిర్మాణాన్ని నిర్మించి పరీక్షించారు. అడవులలో పర్యాటకులకు ఇటువంటి నిర్మాణాలను పర్యాటకం శాఖ కోరిక మేరకు తయారుచేసారు. ఇవి తుఫానులను కూడా తట్టుకొని నిలబడ్డాయి. వీటిని ప్రదేశం మార్చవచ్చు.
మూలాలు
వర్గం:తెలుగువారిలో శాస్త్రవేత్తలు వర్గం:సాంకేతిక నిపుణులు వర్గం:భారతదేశ ఆవిష్కర్తలు వర్గం:విశాఖపట్నం జిల్లా శాస్త్రవేత్తలు
చింతపల్లె
చింతపల్లె, పశ్చిమ గోదావరి జిల్లా, పెంటపాడు మండలానికి చెందిన గ్రామం.ఇది మండల కేంద్రమైన పెంటపాడు నుండి 15 కి. మీ. దూరం లోను, సమీప పట్టణమైన తణుకు నుండి 13 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 358 ఇళ్లతో, 1297 జనాభాతో 257 హెక్టార్లలో విస్తరించి ఉంది. గ్రామంలో మగవారి సంఖ్య 654, ఆడవారి సంఖ్య 643. షెడ్యూల్డ్ కులాల సంఖ్య 611 కాగా షెడ్యూల్డ్ తెగల సంఖ్య 7. గ్రామం యొక్క జనగణన లొకేషన్ కోడ్ 588510.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల ముదునూరులోను, ప్రాథమికోన్నత పాఠశాల, మాధ్యమిక పాఠశాల కాశిపాడులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, పాలీటెక్నిక్‌, అనియత విద్యా కేంద్రం పెంటపాడులోను, ఇంజనీరింగ్ కళాశాల, ఉన్నాయి. మేనేజిమెంటు కళాశాల ప్రత్తిపాడులోనూ ఉన్నాయి. సమీప వృత్తి విద్యా శిక్షణ పాఠశాల పెదతాడేపల్లిలోను, దివ్యాంగుల ప్రత్యేక పాఠశాల, సమీప వైద్య కళాశాల ఏలూరు లోను ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
నీటిపారుదల సౌకర్యాలు
చింతపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
చింతపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
పారిశ్రామిక ఉత్పత్తులు
బియ్యం
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1346. ఇందులో పురుషుల సంఖ్య 677, మహిళల సంఖ్య 669, గ్రామంలో నివాసగృహాలు 374 ఉన్నాయి.
కసాపురం
ఇది మండల కేంద్రమైన గుంతకల్లు నుండి 4 కి. మీ. దూరంలో ఉంది.
గణాంకాలు
2011 భారత జనగణన గణాంకాల ప్రకారం ఈ గ్రామం 859 ఇళ్లతో, 3692 జనాభాతో 2672 హెక్టార్లలో విస్తరించి ఉంది. గ్రామంలో మగవారి సంఖ్య 1863, ఆడవారి సంఖ్య 1829. షెడ్యూల్డ్ కులాల సంఖ్య 535 కాగా షెడ్యూల్డ్ తెగల సంఖ్య 30. గ్రామం యొక్క జనగణన లొకేషన్ కోడ్ 594720 .పిన్ కోడ్: 515803.
2001 భారత జనగణన గణాంకాల ప్రకారం జనాభా - మొత్తం	3,272 - పురుషుల	1,632 - స్త్రీల	1,640 - గృహాల సంఖ్య	714
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి, సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల గుంతకల్లులో ఉన్నాయి. ఇంజనీరింగ్ కళాశాల, పాలీటెక్నిక్‌ బళ్ళారిలోను, మేనేజిమెంటు కళాశాల గుత్తిలోనూ ఉన్నాయి. సమీప వైద్య కళాశాల అనంతపురం లోను ఉన్నాయి.
ప్రభుత్వ వైద్య సౌకర్యం
కాసాపురంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. డిగ్రీ లేని డాక్టరు ఒకరు, ఒక నాటు వైద్యుడు ఉన్నారు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కాసాపురంలో భూ వినియోగం కింది విధంగా ఉంది:
నీటిపారుదల సౌకర్యాలు
కాసాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కాసాపురంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
కసాపురం ప్రజల ప్రధాన పంట వేరుశనగ. ఇక్కడ ప్రధానంగా ఎర్ర నేలలు ఎక్కువగా ఉన్నందు వల్ల ఇక్కడ ముఖ్య పంటగా వేరుశనగ ఉంది. ఇందులో అంతరాపంటగా కంది పంటను వేస్తారు. అలాగే ఆముదం పంట కూడా ఎక్కువగా పండుతుంది. కాని ఇక్కడి వాతావరణ పరిస్థుతుల దృష్ట్యా తీవ్ర వర్షాభావం వల్ల రైతులకు సరి అయిన పంటలు పండడం లేదు.
ప్రధాన వృత్తులు
గ్రామంలో వివిధ రకాల వృత్తులలో జీవిస్తున్న ప్రజలు ఉన్నారు. అధిక భాగం వ్యవసాయము మీద ఆధారపడి జీవిస్తున్నారు. పశు పోషణ వృత్తిలో కూడా ఎక్కువ మంది ఆధార పడి జీవిస్తున్నారు. మిగతా వారు సమీప పట్టణమైన గుంతకల్లులో భవన నిర్మాణ పనులు చేస్తున్నారు. కొంత మంది ఊరిలోనే కూలీ పని చేసుకుంటూ జీవిస్తున్నారు.
నెట్టికంటి ఆంజనేయస్వామి దేవాలయం
thumb|250px|శ్రీ నెట్టికంటి ఆంజనేయ స్వామి వారి విగ్రహం ఈ గ్రామంలో "శ్రీ నెట్టికంటి ఆంజనేయ స్వామి" వారు కొలువై వున్నారు. భక్తులకు ఆయనే 'కల్పతరువు', 'వరప్రదాత' ,స్థలపురాణం ప్రకారం శ్రీకృష్ణదేవరాయలు విజయనగర సామ్రాజ్యాన్ని పాలిస్తున్నపుడు, ఆయన ఆధ్యాత్మిక గురు పరంపరలో మైసూరులోని శేషహల్లికి చెందిన వ్యాసరాయుల ఉండేవాడు. వ్యాసరాయలు గొప్ప ఆంజనేయస్వామి భక్తుడు. ఈయనే తరువాత జన్మలో మంత్రాలయ రాఘవేంద్రస్వామిగా అవతరించారని భావిస్తారు. రాజు గారు "కుహుల" అనే రాక్షసుని చేత పీడించబడడం చేత స్వామి రాజ్యాన్ని నాలుగు గంటల కాలం (1 గంట 36 నిమిషాలు) పాటు రాజ్యాన్ని పాలించారు. అందుకు వ్యాసరాయుల వివిధ చోట్ల 732 ఆంజనేయుని విగ్రహాలను స్థాపించాడు. అతను 1539 ఫాల్గుణ మాస శుక్ల పక్షంలో నాలుగవ రోజున నిర్యాణం పొందాడు.
వెలుపలి లింకులు
వర్గం:అనంతపురం జిల్లా రచయితలు
తలగం
తలగం పేరుతో చాలా వ్యాసాలు ఉన్నాయి. ఆ వ్యాసాల జాబితా:
పరాశరుడు
పరాశరుడు వసిష్టుని మనుమడు,శక్తి మహర్షి పుత్రుడు. ఇతని తల్లి అదృశ్యంతి. జోతిష్యానికి తొలి గురువుగా భావిస్తున్న పరాశరుడు, పరాశరహోర అనే పేరుతో ఒక గ్రంథాన్ని రాశాడు.